[{"text_idx": "#000001", "text": "Va\u0308ike mehitamata o\u0303huso\u0303iduk, mis kihutab o\u0303hus kuni 68 km/h, 4K 60 fps video, 48-megapikslised fotod ja 34-minutiline lennuaeg \u2013 selleks ko\u0303igeks ja veel enamaks on vo\u0303imeline DJI Mavic Air 2 droon!"}, {"text_idx": "#000002", "text": "Kui Mavic Air mudeli esimene versioon tuli kolmes erinevas va\u0308rvitoonis \u2013 valge (Arctic White), must (Onyx Black) ja punane (Flame Red), siis uus 570 grammi (koos akuga) kaaluv Mavic Air 2 on tagasihoidlikus, kuid kenas hallikas toonis. Selle ko\u0303ige suuremaks eeliseks ja mu\u0308u\u0308giargumendiks on geniaalne volditav disain, mis teeb drooni kompaktseks reisikaaslaseks."}, {"text_idx": "#000003", "text": "\u201eUps, ma unustasin ma\u0308lukaardi\u201d olukordadeks vo\u0303i kui lihtsalt ei olegi vaja rohket salvestusruumi, on droonil 8GB sisema\u0308lu. Drooni u\u0308hel ku\u0308ljel on ma\u0308lukaardipesa, mis aktsepteerib kuni 256GB ma\u0308lukaarti ning vastasku\u0308ljelt leiab USB-C pesa, mis on mo\u0303eldud andmevahetuseks.Visuaalsensorid asuvad droonil ees, ku\u0308lgedel ja all ning lisaks on po\u0303hja all infrapuna sensor. No\u0303rgamates valgustingimustes o\u0303hku to\u0303usmisel ja maandumisel tuleb kasuks drooni po\u0303hjal asuv LED abivalgusti, mille abil on pimedal ajal hea o\u0303hus olevat drooni ma\u0308rgata (seda on vo\u0303imalik manuaalselt sisse/va\u0308lja lu\u0308litada)."}, {"text_idx": "#000004", "text": "Oma eelmise drooni (DJI Mavic Pro) talvel lennutamine tekitas minust alati kerget a\u0308revustunnet, aga ta\u0308nu Mavic Air 2 paremale to\u0308o\u0308temperatuurile (-10 kuni +40) saab talviseid kaadreid ja\u0308a\u0308dvustada ka u\u0308leliia muretsemata."}, {"text_idx": "#000005", "text": "Kui kere/ehituse koha pealt millegi u\u0308le norida, siis tegemist on vo\u0303rdlemisi madal kerega. Sellest tingituna on o\u0303hku to\u0303usmine ja maandumine mitmetes, ehk isegi lihtsamates olukordades, natuke keerukam kui see olla vo\u0303iks. Tihti olen pidanud startima reflektorilt vo\u0303i auto katuselt \u2013 viimane variant on kujunenud lausa harjumuseks."}, {"text_idx": "#000007", "text": "Ko\u0303rgresolutsioonil tehtud fotodel on selgelt rohkem detailsust, aga kitsa du\u0308naamilise ulatuse to\u0303ttu soovitan kasutada 48MP kaamerat ainult vo\u0303imalikult ideaalsetes valgustingimustes. Paljudele meist, kes kasutavad drooni po\u0303hiliselt sotsiaalmeediasse sisu loomiseks, piisab ka tavalistest 12MP fotodest."}, {"text_idx": "#000009", "text": "Uuendatud on ka panoraamvo\u0303tte rez\u030ciimi, mis on nu\u0308u\u0308d ta\u0308iustatud HDR tehnoloogiaga, et tagadada to\u0303eliselt detailsed ja va\u0308rvirikkad panoraamfotod. Panoraamvo\u0303ttel on neli rez\u030ciimi \u2013 Sphere, 180\u00b0, Wide-angle ja Vertical."}, {"text_idx": "#000010", "text": "Klo\u0303psa pildile, et na\u0308ha panoraami suurelt."}, {"text_idx": "#000011", "text": "Kui soovid ohjad enda ka\u0308tte haarata ja ko\u0303ige sellega ise ja\u0308relto\u0308o\u0308tluses tegeleda on vo\u0303imalik aktiveerida piltide eraldi salvestamine \u2013 see annab sulle paindlikkuse ja\u0308relto\u0308o\u0308tluses."}, {"text_idx": "#000012", "text": "Tavapildil du\u0308naamilise ulatuse parendamiseks on droonil ta\u0308iesti uus funktsioon \u2013 SmartPhoto. Sellesse rez\u030ciimi on integreeritud Scene Recognition, HDR ja HyperLight. Scene Recognition suudab tuvastada viit erinevat stseeni \u2013 puud, muru, taevas, pa\u0308ikeseloojang ja lumi. Olenevalt valgustingimustest ja teistest parameetritest suudab droon kohaneda ja vastavalt stseenile valida kaamera sa\u0308tted."}, {"text_idx": "#000015", "text": "Mida suurem on kaadrisagedus, siis seda va\u0308hem on liikumise ha\u0308gusust (motion blur), sest drooniga o\u0303hus ja\u0308a\u0308dvustades on enamasti liikumiskiirus suurem ja seeto\u0303ttu tekib seda rohkem. Va\u0308ljendub see selliselt, et videot vaadates na\u0308eme, et see pole ko\u0303ige sujuvam ja on kergelt ha\u0308gune. Mavic Air 2 suudab 4K lahutusvo\u0303imega ja\u0308a\u0308dvustada POOLE rohkem kaadreid sekundis, kui teised Mavicu seeria droonid. Na\u0308iteks kallimasse hinnaklassi ja\u0308a\u0308v Mavic 2 Pro lagi 4K resolutsioonis on 30 fps ja kokkuvo\u0303ttes ta\u0308hendab ko\u0303rgem kaadrisagedus seda, et video on selgem ja sujuvam."}, {"text_idx": "#000016", "text": "Teiseks, paindlikkus ehk filmides ko\u0303rgema kaadrisagedusega avaneb sul vo\u0303imalus seda hiljem to\u0308o\u0308deldes aeglustada kuni 40% peale (24fps ajajoonel). Seda tehakse, kas kinematograafilise tulemuse saavutamiseks vo\u0303i lihtsalt subjekti liikumise aeglustamiseks. Juhul, kui 60fps ei ole sinu jaoks piisav, siis Air 2-ga on vo\u0303imalik filmida ka reaalses aegluubis. Sellisel juhul tuleb ku\u0308ll leppida madalama resolutsiooniga (FullHD), aga see-eest on droon vo\u0303imeline ja\u0308a\u0308dvustama uskumatult palju kaadreid sekundis \u2013 kuni 240 fps. Kahjuks on kvaliteedis na\u0308ha selget ohverdust \u2013 pilt on oluliselt pehmem, kui madalama kaadrisagedusega filmides. Detailsuse langemise to\u0303ttu ma seda tihti ei kasutaks, aga sellegipoolest, kui peaks tekkima vajadus salvestada aegluubis videot, oleksin ta\u0308nulik, et see valik eksisteerib."}, {"text_idx": "#000017", "text": "Sellega aga selle va\u0308ikese imetegelase videovo\u0303imekus veel ei piirdu \u2013 ta\u0308nu Quad Bayer pildisensorile on Mavic Air 2 vo\u0303imeline tegema HDR videot. Milleks on see hea? Keerulistemates valgustingimustes, na\u0308iteks pa\u0308ikeseloojang, ja\u0308a\u0308b tihtipeale tehnika ha\u0308tta. Kitsa du\u0308naamilise ulatuse to\u0303ttu peame ohverdama, kas ko\u0303ige eredamad vo\u0303i ko\u0303ige tumedamad alad. HDR videorez\u030ciiimil on tunduvalt laiem du\u0308naamiline ulatus \u2013 ta\u0308nu sellele on vo\u0303imalik sa\u0308ilitada detailid nii ko\u0303ige eredamates kui ka ko\u0303ige tumedamates alades."}, {"text_idx": "#000018", "text": "Paindlikkust lisab ka hiljuti tarkvarauuendusega lisandunud funktsioon, milleks on digitaalne suum. Kahekordset suumi on vo\u0303imalik kasutada 4K resolutsioonil kuni 30 fps ja 2.7K resolutsioonil kuni 60 fps. FullHD resolutsioonis saab kasutada 4x suumi kuni 60 fps. Igaks juhuks mainin a\u0308ra, et digitaalse suumi kasutamisel on drastiline kvaliteedilangus. [Pro tip: hoides all juhtpuldil olevat Fn nuppu saad juhtpuldil oleva rullikuga sujuvalt suumida.]"}, {"text_idx": "#000019", "text": "Piloodi elu lihtsustamiseks on Mavic Air 2 mudelil vo\u0303imalik kasutada kuut erinevat sisseehitatud nutikat kiirvo\u0303tet: Dronie, Circle, Helix, Rocket, Boomerang ja Asteroid. Lennutajal on vo\u0303imalik ise valida kui kaugele droon antud kiirvo\u0303tet sooritades lendab (v.a Asteroid)."}, {"text_idx": "#000020", "text": "Kiirvo\u0303tteid nagu Dronie ja Rocket ei ole ka manuaalselt eriti keeruline lennata, aga teistega ja\u0308a\u0308ks ha\u0308tta ka kogenum droonipiloot. Ise olen va\u0308ga aktiivne kiirvo\u0303tete kasutaja ja leian, et nende olemasolu tuleb kasuks paljudel va\u0308ljaso\u0303itudel, aga kahjuks on hetkeseisuga Quickshotid limiteeritud FullHD kvaliteedile. Loodetavasti tulevikus saabuva tarkvarauuendusega avaneb vo\u0303imalus ja\u0308a\u0308dvustada kiirvo\u0303tteid ka 4K resolutsiooniga."}, {"text_idx": "#000021", "text": "Sellel hetkel kui Mavic Air 2 va\u0308lja lasti, siis oli hyperlapse\u2019i vo\u0303imalik ja\u0308a\u0308dvustada ainult kahel resolutsioonil \u2013 8K ja FullHD. Esimeste testidega sai kohe selgeks, et 8K rez\u030ciimil hyperlapse\u2019i tulemus on liiga va\u0308risev/hu\u0308plik \u2013 kasutajate so\u0303nul lausa kasutusko\u0303lbmatu video."}, {"text_idx": "#000022", "text": "Millest vo\u0303ib see olla tingitud? Nii ko\u0303rge resolutsiooniga, nagu on seda 8K, ja\u0308a\u0308dvustatakse 48-megapiksliseid fotosid, mille talletamine vo\u0303tab hetk aega. Sellest tingituna on 8K peal vo\u0303imalik valida minimaalselt 6-sekundiline intervall, aga na\u0308iteks FullHD hyperlapse videot tehes on vo\u0303imalik minimaalseks intervalliks valida 2 sekundit. Ta\u0308nu sellele saame sama la\u0308bitud distantsi kohta rohkem materjali, millest vo\u0303ib stabiilsem tulemus tingitud olla. Just sellel po\u0303hjusel kasutasin edaspidi enamasti FullHD resolutsiooni."}, {"text_idx": "#000023", "text": "2020. aasta 10. augustil toimus, aga suur positiivne muutus \u2013 DJI oli arvesse vo\u0303tnud kasutajate pahameelt ja tarkvarauuendusega lisati 4K resolutsioon. Detailiku\u0308llasem 4K on kahtlemata parim valik, mida 90% situatsioonides kasutada ning hyperlapse videot saab ja\u0308a\u0308dvustada Free, Circle, CourseLock ja Waypoint rez\u030ciimiga. Sujuvama hyperlapse\u2019i salvestamiseks soovitan kasutada aeglasemat sa\u0308riaega, mida on vo\u0303imalik saavutada ND filtrite abil ja kindlasti tasuks va\u0308ltida objektide asetamist liiga la\u0308hedale esiplaanile."}, {"text_idx": "#000024", "text": "FocusTrack on kolmest osast koosnev intelligentne ja\u0308litusrez\u030ciimide komplekt ja allja\u0308rgnevalt ra\u0308a\u0308gin ta\u0308psemalt nende omapa\u0308radest."}, {"text_idx": "#000025", "text": "Piloot saab valida subjekti, mida Mavic Air 2 automaatselt ja\u0308litaks \u2013 vo\u0303rreldes varasema su\u0308steemiga on uus versiooni ohutum ja nutikam. Ta\u0308nu uutele subjekti ja\u0308litamise algoritmidele ja kaardistamise tehnoloogiale, suudab droon va\u0308ltida takistusi samaaegselt subjekti kaadri keskel hoides. Ta\u0308iustatud teekonna ennustamise to\u0303ttu on droon suuteline hoidma subjekti kaadris isegi siis, kui see on hetkeks millegi taha ja\u0308a\u0308nud ja seeja\u0308rel va\u0308lja tulles uuesti sellele lukustuma."}, {"text_idx": "#000026", "text": "Point Of Interest kasutab positsioneerimistehnoloogiat, mis hoiab piloodi poolt valitud objekti kaadri keskel ise selle u\u0308mber fikseeritud kaugusel ringe tehes. POI 3.0 ta\u0308iustab POI 2.0 vo\u0303imekust, eriti tasapindade tuvastamisega ning varasemalt oli seda rez\u030ciimi vo\u0303imalik kasutada ainult staatiliste objektidega. Ta\u0308iustatud POI suudab tuvastada ja tiirelda ka u\u0308mber liikuvate objektide nagu autod, paadid ja inimesed."}, {"text_idx": "#000027", "text": "SpotLight 2.0To\u0303ena\u0308oliselt ei saa kaunite kaadrite filmimine enam lihtsam olla \u2013 lihtsalt vali ja kadreeri subjekt nii nagu soovid ja droon hoiab seda ta\u0308pselt seal, kuhu selle asetasid. Sina saad vabalt ringi lennata olles veendunud, et kaamera on subjektil lukustunud."}, {"text_idx": "#000028", "text": "Takistuste tuvastamiseks on Mavic Air 2 varustatud ees (0,4-22m), taga (0.4-24m) ja all (0.1-8m) asetsevate sensoritega ning ta\u0308nu uuele 3D-kaardistamise tehnoloogiale on droon suuteline takistustest ohutult mo\u0308o\u0308da mano\u0308o\u0308verdama. Tegemist on DJI ko\u0303ige edasijo\u0303udnuma takistuste va\u0308ltimise su\u0308steemiga, mis genereerib u\u0308mbritsevast keskkonnast reaalaja kaardi. Vo\u0303rreldes eelmiste generatsioonidega on APAS 3.0 (Advanced Pilot Assistance Systems) turvalisem ja usaldusva\u0308a\u0308rsem. Takistuste va\u0308ltimise aspektist on sellel mudelil siiski u\u0308ks no\u0303rk koht \u2013 ku\u0308lgmiste sensorite puudumine."}, {"text_idx": "#000029", "text": "DJI poolt va\u0308ljato\u0308o\u0308deldud lahendus peitub viimases tarkvarauuenduses, millega lisati uus turvafunktsioon, mis teeb drooni alla kukutamise peaaegu, et vo\u0303imatuks. La\u0308bi DJI Fly rakenduse on juhtpuldil vo\u0303imalik blokeerida ku\u0308lgedele lendamise vo\u0303imalus. See on eriti hea na\u0308iteks algajatele, kes on esimeste lendude suhtes kergelt kartlikud ja soovivad saada esialgset juhtimise tunnetust. Kuigi seda kasutades on lendamine kordades ohutum, siis sellest tulenevate limitatsioonide to\u0303ttu natuke kogenuma piloodina mina isiklikult ennast seda kasutamast ei leia."}, {"text_idx": "#000030", "text": "Mavic Air 2 on varustatud DJI GEO (Geospatial Environment Online) su\u0308steemiga, mis takistab droonil siseneda keelatud aladesse (nt lennujaamad jt tundlikud alad). Vajadusel saab neid tsoone deaktiveerida la\u0308bi DJI Fly rakenduse."}, {"text_idx": "#000031", "text": "Lisaks sellele on droonil AirSense hoiatussu\u0308steem, mis aitab va\u0308ltida kokkupo\u0303rget teiste o\u0303huso\u0303idukitega. Tegemist on ADS-B (Automatic Dependent Surveillance-Broadcast) tehnoloogiaga, mille ADS-B vastuvo\u0303tjaga varustatud o\u0303huso\u0303iduk (antud juhul Mavic Air 2) vo\u0303tab vastu la\u0308heduses asuvate ADS-B saatjatega varustatud o\u0303huso\u0303idukite signaali. ADS-B signaali saamisel tuleb telefoni rakendusse pop up teavitus, mis annab drooni operaatorile teada la\u0308hedal asuvast o\u0303huso\u0303idukist piisava ajavaruga, et see jo\u0303uaks kokkupo\u0303rke va\u0308ltimiseks reageerida. Tasub teada, et droon ise on varustatud ainult vastuvo\u0303tjaga \u2013 see ta\u0308hendab, et sinu asukoht pole teiste jaoks na\u0308htav."}, {"text_idx": "#000032", "text": "DJI on selle drooni juhtpuldi disainimisel la\u0308henenud ta\u0308iesti uuest vaatenurgast, sest juba peale vaadates on selge, et tegemist on uue disainiga. See on priskem, kui on seda teised Mavic seeria droonide juhtpuldid. Kui varem asetati nutiseade allapoole, siis nu\u0308u\u0308d ka\u0308ib see u\u0308les ja mahutab a\u0308ra 180\u00d786\u00d710 mm suuruse seadme. Arvamusi uue asetuse suhtes on seinast seina \u2013 minule see na\u0308iteks meeldib."}, {"text_idx": "#000033", "text": "Esiteks teeb uus asetus ekraani na\u0308gemise lihtsamaks ja teiseks vo\u0303imaldab uus disain nutiseadet asetada vahele ka koos u\u0308mbrisega (eelmise disaini puhul olin sunnitud enne igat lendu telefonilt tkaitseu\u0308mbise eemaldama). Juhtpuldi uus ergonoomiline disain teeb selle hoidmise ja kasutamise meeldivaks."}, {"text_idx": "#000034", "text": "Turvalisemaks ja kompaktsemaks transportimiseks on puldil eemaldatavad nupud, mis ka\u0308ivad puldi \u201cko\u0303hus\u201d olevasse spetsiaalsesse pessa. Va\u0308ga nutikalt on ka lahendatud antenni ja kaabli asukoht. Antenn on sisse ehitatud nutiseadme hoidjasse, mille va\u0308lja to\u0303mbamisel leiad ka pesas asuva nutiseadme ja puldivahelise kaabli. Juhtpuldi aku kestvus on kuni 240 minutit ja selle laadimine toimub la\u0308bi USB-C pesa. FullHD resolutsioonis videopildi edastamine on ideaalsetes tingimustes kuni 10km raadiuses (Euroopas kuni 6km)."}, {"text_idx": "#000035", "text": "Uue generatsiooni OcuSync 2.0 toetab kahesageduslikku 2.4/5.8GHz kommunikatsiooni, mis vahetab reaalajas automaatselt va\u0308iksema interferentsiga kanalile. Juhtpult on kena minimalistliku ja puhta va\u0308limusega. Drooni opereerimiseks on puldil kaks juhtkangi, u\u0308ks lu\u0308liti, viis nuppu ja u\u0308ks rullik. Uue puldiga on vo\u0303imalik aktiveerida telefoni laadimine \u2013 eriti kasulik olukorras, kus avastad ennast tu\u0308hja seadmega lendamast. Miinustena tooksin va\u0308lja fu\u0308u\u0308silise suuruse, mis teeb selle va\u0308hem kompaktseks ja sisseehitatud ekraani puudumise, mis vo\u0303iks kuvada po\u0303hilisi lennuparameetreid."}, {"text_idx": "#000036", "text": "Mavic Air 2 kasutab lendamiseks DJI Fly rakendust, mille kaudu saab ko\u0303ik vastavalt enda soovide ja\u0308rgi seadistada. Air 2 esimestel kuudel oli DJI Fly niivo\u0303rd primitiivne, et puudus gimbali/drooni liikumise tundlikkuse muutmise vo\u0303imalus, aga ka see mure leidis lahenduse uue tarkvarauuenduse na\u0308ol."}, {"text_idx": "#000037", "text": "Po\u0303hjus, miks olen selles postituses mitmeid kordi va\u0308lja toonud selle, mis oli ja mis on nu\u0308u\u0308d, on puhtalt teadlikkuse tekitamiseks \u2013 selle mustri ja\u0308rgi na\u0308ib, et DJI tegeleb va\u0308ga aktiivselt isegi va\u0308lja lastud toodete arendamisega."}, {"text_idx": "#000039", "text": "Su\u0308gavamalt mo\u0303tlema hakates on tegelikult ta\u0308iesti ulmeline, kui palju tipptehnoloogiat suudetakse mahutada niivo\u0303rd va\u0308ikesesse drooni nagu on seda DJI Mavic Air 2. Droonide areng on olnud viimaste aastatega hu\u0308ppeline ja teades, et selline droon on meile ko\u0303igile ka\u0308ttesaadav taskukohases hinnaklassis \u2013 see on kindlasti midagi, mille eest vo\u0303iks ta\u0308nulik olla."}, {"text_idx": "#000040", "text": "Hiljuti nimetas Euroopa foto- ja audiotehnika ajakirjanike u\u0308hendus ehk EISA DJI Mavic Air 2 mudeli ka 2020-2021. aasta parimaks drooniks."}, {"text_idx": "#000041", "text": "Tegemist ei ole enam ma\u0308nguasjaga, mis on ko\u0303lbulik ainult sotsiaalmeedia postitusteks. Ko\u0303rgresolutsioonilised fotod on piisavad, et nendest suuri seinapilte va\u0308lja lasta ja videovo\u0303imekuse aspektist vo\u0303ib see olla isegi reaalne to\u0308o\u0308riist, mida teles kasutada. Selle sama drooniga ja\u0308a\u0308dvustasin 3-minutilise video, milles Pro Slackliner Jaan Roose purustas rekordi ko\u0303ndides Tartus Tigutorni ja Paju 2 bu\u0308roohoonevahelisel liinil 300m. See video oli eetris Ringvaates ja kasutuses mitmetel erinevatel meediakanalitel."}, {"text_idx": "#000042", "text": "Mavic Air 2 soetamiseni jo\u0303udes soovitan raha sa\u0308a\u0308sta korraga veidi rohkem sellesse investeerides ja osta kohe Fly More Combo variant. Arvutades kokku kahe lisaaku ja muude komplekti kuuluvate vajalike vidinate hinna eraldi ostes oled selgelt rahaliselt vo\u0303itnud."}, {"text_idx": "#000045", "text": "Sony a6600 \u2013 suured tehnilised uuendused vanas keres"}, {"text_idx": "#000046", "text": "Digitest kirjutab fotokaameratest ja statiividest, tahvelarvutitest ja nutitelefonidest, teleritest ja MP3-ma\u0308ngijatest... Ilusad pildid ja asjalik tekst toovad siia tehnikahuvilisi ja neid, keda just konkreetne toode huvitab.\nKui soovid, et Digitest kirjutaks ka sinu toodetest, siis vo\u0303ta u\u0308hendust - info@digitest.ee"}]